Арабсько-ізраїльськый конфлікт

**Ара́бсько-ізра́їльськый конфлі́кт** є феномен політичного напруженя, воєнськых конфліктув и другых диспутув помежи арабськыма крайинами тай ополченями и Ізраїльом, котрый ескаловав у 20.&nbsp;сторочу. Межи причинами конфлікта называвут пудпору палестинцюв державами-членами Арабської ліґы у днешньому ізраїльсько-палестинському конфліктови; тото у свою очерідь приписувут єдночаснуй популарности сіонізма тай арабського націоналізма пуд конець 19.&nbsp;стороча, хоть тоты два націоналні кываня ся не зударяли ся у борьбі до 1920.&nbsp;рокув. У сучасности арабсько-ізраїльськый конфлікт ся зсунув у бук скорше ірансько-ізраїльського проксі-конфлікта.

Почасти ізраїльсько-палестинськый конфлікт ся зачав из взайимноконфліктувучых претензій сих націоналных кывань на землю, котра формовала британську Мандатну Палестину, котру жыдове держали за свою отцюзнину, а пан-арабськоє кываня&nbsp;— за історично тай на днешньый день приналежну палестинцям територію; у панісламському контексті&nbsp;— за мусулманські землі. Конфлікт межи палестинськыма жыдами тай арабами удну мандатної території перейшли у стан повномасштабної Палестинської громадянської войны у&nbsp;році&nbsp;1947. Сосідні арабські державы, приставучи на бук палестинцюв, а май&nbsp;— по декларації независимости Ізраїля&nbsp;— зайшли на мандатну територію у майови 1948, што ознаменовало зачаток Першої арабсько-ізраїльської войны.

Читаві бойованя головно стихли у перемирях по Йомкіпурськуй войні 1973. Ізраїль и Еґіпет пудписали мирный договор у 1979.&nbsp;році, по чому Ізраїль удступив из Сінайського пувострова, а воєнна адміністрація на Западному березі рікы Йордан тай Секторі Ґаза были розпущені на хосен Ізраїльської громадянської адміністрації тай далшої єднобокої анексії Ґоланськых высот тай восточного Єрусалима.

За рокы характер конфлікта ся змістив из грубомасштабного реґіоналного арабо-ізраїльського на май місный ізраїльсько-палестинськый конфлікт, піком котрого была Лібанонська война у 1982, кой Ізраїль ся вмішав у Лібанську громадянську войну, обы убити Орґанізацію за услободжіня Палестины из Лібанона. По Першуй Інтіфаді 1987–1993.&nbsp;рокув дочасні Ословські договореності привели д закладеньови Палестинської автономії у році 1994 у контексті ізраїльсько-палестинського мирного процеса. Того такой року Ізраїль из Йорданом пудписали мирный довогор.

У 2002.&nbsp;рокови Арабська ліґа предложила признаня Ізраїля арабськыма державами ги часть рішеня ізраїльсько–паалестинського конфлікта у рамках Арабської мирної ініціативы. Тота ініціатива, як пак засвідчили єї далші дії, кладе за ціль нормалізацію удношінь помежи Арабськов ліґов тай Ізраїльом, взамін на повноє удступленя Ізраїля з окупованых територій (вєдно з восточным Єрусалимом) тай „справедливоє рішеня“ проблемы палестинськых утіканцюв на основі резолуції 194 Ґенералної асамблеї Орґанізації Зєдиненых Націй. У 1990.&nbsp;тай на зачаткови 2000.&nbsp;рокув межи Ізраїльом тай Сірійов было головно перемиря, а у Лібаноні ся продовжали малого масштаба бойові дії против Іранськых ополченськых проксіюв. Попри мирні договоры з Еґіптом и Йорданом, дочасні мирні договореності з Палестинськов автономійов и общоє перемиря, Арабська ліґа тай Ізраїль дале были опонентами у многых звіданках до середины 2010.&nbsp;рокув.

Сірійська громадянська война переколотила ситуацію коло сіверного ізраїльського гатара, што стало причинов конфлікта межи сірійськов властьов, Гезболлов и сірійськов опозиційов, тай гуршаня їхньых удношень из Ізраїльом по зачаткови войны з Іраном. Конфлікт межи Ізраїльом и пудконтролнов Хамасови Ґазов, котрый из 2023.&nbsp;року став войнов, тоже ся приписує ид ірано-ізраїльському проксі-конфлікту. До 2017 Ізраїль тай шор арабськых сунітськых держав, керованых Саудськов Арабійов изформовали напувофіційну коаліцію против Ірана. Сю подію тай нормалізацію удношінь межи Ізраїльом и крайинами Персидського залива поєдны видят ги зачаток кунця арабсько-ізраїльського конфлікта.

## Межинародноє узнаня тай політичный статус Палестины

## Вызначні войны тай кровопролитні події

## Ціна конфлікта
Індійськый аналітичный центер Strategic Foresight Group оцінив алтернативну вартость конфлікта про Середньый Восток уд 1991 по 2010 у 12&nbsp;тріліонув америцькых доларув. Алтернативну вартость раховали мирный ГДП крайин Середнього Востока через порувняня днешнього ГДП из потенційным ГДП у мирный час. Ізраїльова доля чинит почти $1&nbsp;тріліон, а Ірак и Саудська Арабія удповідно мавут дас по $2.2 тай $4.5&nbsp;тріліона. Наприклад, кідьбы межи Ізраїльом и Арабськов ліґов были мир и сполупраця зачинавучи з 1991.&nbsp;рока, просіковый ізраїльськый громадянин бы у 2010.&nbsp;році заробляв булше $44,000, а не $23,000.

Оцінює ся, ож конфлікт забрав 92,000&nbsp;жывотув (74,000&nbsp;катунськых и 18,000&nbsp;цивілных уд 1945 по&nbsp;1995).

## Никайте щи
* Ізраіль
* Палестина (штат)
* Еґіпет
* Йорданьско
* Іран
* Ірак

## Приміткы

## Референції